section_heading: Promjene
paragraph_text: Gotovo sve površine Super Horneta su nove i nekompatibilne s originalnim Hornetima. Koriste se novi motori s 35% više snage i cjelokupna površina Super Horneta je za 25% veća od izvornika. Dodane su dvije nove podvjesne točke pod oba krila te Super Hornet može ponijeti čak pet vanjskih spremnika za gorivo. Također može nadopunjavati gorivom druge letjelice pomoću tzv. "buddy" (eng. prijatelj) spremnika. Može sletjeti na nosač zrakoplova s daleko više goriva i nepotrošenog oružja od originalnog Horneta. Promijenjeni su usisnici zraka koji su sada pravokutni radi manjeg radarskog odraza. Povećana su i predkrilca kako bi se poboljšale karakteristike pri velikim napadnim kutovima. Time je smanjena statička stabilnost i poboljšano naginjanje zrakoplova što omogućuje promjenu nagiba od 40 stupnjeva u sekundi. Drugim riječima, sve sličnosti Super Horneta s Hornetom prestaju iza pilotske kabine. Dva zrakoplova, iako vizualno slična, imaju manje od 42% zajedničkih dijelova.